Γκιγιόμ ντε λ'Οπιτάλ

Ο Γκιγιόμ Φρανσουά Αντουάν, Μαρκίς ντε λ' ΟπιτάλΚατά τον 17ο και 18ο αιώνα, το όνομά του συνήθως γραφόταν «l'hospital», και ο ίδιος έγραφε το όνομά του με αυτό το τρόπο. Όμως, η γαλλική ορθογραφία έχει αλλάξει: το μη προφερόμενο «s» έχει αφαιρεθεί και αντικατασταθεί με την περισπωμένη πάνω από το προηγούμενο φωνήεν.  (γαλλικά: Guillaume François Antoine, Marquis de l'Hôpital, ΔΦΑ: [ɡijom fʁɑ̃swa ɑ̃twan maʁki də lopital], 1661 – 2 Φεβρουαρίου 1704) ήταν Γάλλος μαθηματικός. Το όνομά του είναι άρρηκτα συνδεδεμένο με τον κανόνα de L'Hospital για τον υπολογισμό των ορίων που περιλαμβάνουν απροσδιόριστες μορφές 0/0 και ∞/∞. Αν και ο κανόνας δεν προέρχεται από τον Λ' Οπιτάλ, εμφανίστηκε σε έντυπη μορφή για πρώτη φορά στην πραγματεία του στον απειροστικό λογισμό, με τίτλο Ανάλυση των Απείρως Μικρών για την Κατανόηση των Καμπύλων Γραμμών.Απαντώντας στην ερώτηση του Λ' Οπιτάλ, σε επιστολή του στις 22 Ιουλίου του 1694 ο Γιόχαν Μπερνούλι περιέγραψε τον κανόνα υπολογισμού του ορίου κλάσματος του οποίου αριθμητής και ο παρονομαστής τείνουν στο 0 παραγωγίζοντας τον αριθμητή και τον παρονομαστή. Ένας συχνός ισχυρισμός πως ο Λ' Οπιτάλ προσπάθησε να πάρει τα εύσημα για την ανακάλυψη του κανόνα ντε Λ' Οπιτάλ είναι ανακριβής, καθώς στον πρόλογο του βιβλίου του, ο Λ' Οπιτάλ γενικά αναγνώρισε τους Λάιμπνιτς, Γιακόμπ Μπερνούλι και Γιόχαν Μπερνούλι ως τις πηγές των ευρημάτων σε αυτό.  Το βιβλίο αυτό ήταν μια πρώτη συστηματική έκθεση του διαφορικού λογισμού. Πολλές εκδόσεις και μεταφράσεις σε άλλες γλώσσες δημοσιεύθηκαν και έγινε ένα πρότυπο για τις επόμενες προσεγγίσεις του λογισμού.

 Σημειώσεις 

Κατηγορία:Γάλλοι επιστήμονες